text: Betonbyggeri til 600 millioner
  03 juni 2016 kl. 17.37
  Sønderborgs nye højhushotel Alsik er ved at blive støbt af 4000 tons beton.
  Det imponerende 18 etagers højhushotelbyggeri, Alsik i Sønderborg, er så småt begyndt at tage form. Byens nye højhushotel er ved at blive støbt, og 4000 tons beton er i løbet af det seneste døgn hentet ind til hotellets bundplade. I dag fik offentligheden så lov til at kigge med.
  - Jeg har jo fulgt med lige fra starten, så det er sjovt at følge med og se hvor langt de kommer efterhånden, siger en af tilskuerne, Keld Johansen, til TV SYD.
  Hele Syd- og Sønderjylland er nærmest tørlagt for beton. 4000 tons beton er nemlig rigtig meget beton. I to dage er der kommet en ny bil hvert 6. minut for at læsse beton af. Samlet set bliver der brugt ligeså meget beton, som man bruger til at fundamentere 100 parcelhuse.
  